b'\n_START_ARTICLE_\nVelika nagrada Evrope 1995\n_START_SECTION_\nPred dirko\n_START_PARAGRAPH_\nPred dirko je bilo potrjeno, da bo dirka\xc4\x8d Williams-Renaulta David Coulthard prihodnje dve sezoni dirkal za mo\xc5\xa1tvo McLaren.\n_START_SECTION_\nKvalifikacije\n_START_PARAGRAPH_\nPrvo vrsto sta zasedla dirka\xc4\x8da Williamsa, Damon Hill in Coulthard pred vodilnem v prvenstvu, [[Michael Schumacher|Michaelom Schumacherjem, nato pa so se do desetega mesta zvrstili \xc5\xa1e Gerhard Berger, Eddie Irvine, Jean Alesi, Johnny Herbert, Heinz-Harald Frentzen, Mika H\xc3\xa4kkinen in Mark Blundell.\n_START_SECTION_\nDirka\n_START_PARAGRAPH_\nNa mokri stezi, ki se je su\xc5\xa1ila, so imeli pred \xc5\xa1tartom vsi dirka\xc4\x8di name\xc5\xa1\xc4\x8dene pnevmatike za de\xc5\xbe, z izjemo obeh Ferrarijev in obeh McLarnov. Ob krogu za ogrevanje je Maxu Papisu ugasnil njegov Footwork-Hart. Nato je sledila farsa, ko so dirkalnik rinili proti vrhu \xc5\xa1tartno-ciljne ravnine in \xc5\xa1tart so morali ponoviti, dirka pa je bila zato skraj\xc5\xa1ana za krog._NEWLINE_V drugem ogrevalnem krogu je Morenov Forti-Ford obstal na stezi, toda pravo\xc4\x8dasno so ga lahko umaknili. Kljub temu pa tudi drugi \xc5\xa1tart ni potekal brez zapletov, saj je Taki Inoue signaliziral, da je njegov Footwork-Hart ugasnil, toda komisarji \xc5\xa1tarta v drugo niso prekinili. Coulthard se je prebil v vodstvo, Schumacher na drugo, Irvine na tretje mesto, Hill pa je padel na \xc4\x8detrto. Medtem je v ozadju Frentzen prehitel Bergerja, kmalu za tem pa \xc5\xa1e Hill Irvina. Po prvem krogu je bil vrstni red pri vrhu: Coulthard, Schumacher (+0,584), Hill (+4,390), Irvine (+4,830), Herbert (+5,314) in Alesi (+5,915)._NEWLINE_Hill se je za\xc4\x8del pribli\xc5\xbeevati Schumacherju in be\xc5\xbeati Irvinu. V drugem krogu je z najhitrej\xc5\xa1im krogom 1:37,424 proti Nemcu pridobil 1.2 sekunde. Schumacher je medtem napadal Coultharda, toda ni ga mogel prehiteti. V tretjem krogu je Hill s \xc5\xa1e enim najhitrej\xc5\xa1im krogom 1:37.382 pridobil proti Schumacherju \xc5\xa1e 1,7 sekunde, ob tem pa je na mokrih delih sicer \xc5\xbee skoraj suhe steze \xc5\xa1e hladil pregrete pnevmatike za de\xc5\xbe. Schumacher pa \xc5\xa1e vedno ni mogel prehiteti Coultharda, ki je vozil tudi sekundo na krog po\xc4\x8dasneje od svojega mo\xc5\xa1tvenega kolega. V \xc4\x8detrtem krogu je Frentzen dobil kazenski 10-sekundni postanek v boksih zaradi prehitrega \xc5\xa1tarta. Prvi trije dirka\xc4\x8di so bili v svojem razredu in so se oddaljevali od ostalih. Do konca petega kroga je bila razlika med tretje in \xc4\x8detrto uvr\xc5\xa1\xc4\x8denem \xc5\xbee skoraj 10 sekund. Alesi se je s prehitevanjem Herberta uspel prebiti na peto mesto. Vrstni red po petih krogih je: Coulthard, Schumacher, Hill, Irvine, Alesi, Herbert, Barrichello, Frentzen, Berger, Brundle, Panis, Salo, Boullion, Lamy in Badoer._NEWLINE_Hill je s \xc5\xa1e enim najhitrej\xc5\xa1im krogom 1:37,149 \xc5\xa1e pove\xc4\x8deval pritisk in v \xc5\xa1estem krogu se je \xc5\xbee popolnoma pribli\xc5\xbeal Schumacherju, toda prehiteti mu ga ni uspelo. V sedmem krogu je Hill postavil naslednji najhitrej\xc5\xa1i krog 1:36,857, toda poskus prehitevanja Nemca mu ponovno ni uspel. V osmem krogu je imela vodilna trojica \xc5\xbee 12,8 sekunde prednosti pred \xc4\x8detrto uvr\xc5\xa1\xc4\x8denim. Hill je \xc5\xa1e vedno mo\xc4\x8dno napadal Schumacherja, ki pa ga je uspeval zapirati in v devetem krogu je celo postavil najhitrej\xc5\xa1i krog 1:36.521. Barrichello je prvi zapeljal v bokse in namestil pnevmatike za suho stezo. Vodilni so \xc5\xbee ujeli dirka\xc4\x8da Fortijev za krog, medtem ko sta ju Coulthard in Schumacher z lahkoto prehitela, pa je moral Hill nekoliko po\xc4\x8dakati in nekaj je izgubil. Vrstni red pri vrhu je bil zdaj Coulthard, Schumacher (+0,423), Hill (+0,999), Irvine (+13,797), Alesi (+17,887), Herbert (+19,533)._NEWLINE_V desetem krogu je Alesi z najhitrej\xc5\xa1im krogom 1:36,319 pokazal, da so zdaj pnevmatike za suho stezo \xc5\xbee hitrej\xc5\xa1e, tako da sta jih Schumacher in Hill takoj zamenjala. Schumacher se je vrnil na stezo za Herberta, Hill pa \xc5\xa1e za Bergerja, ker je njegov postanek trajal tri sekunde ve\xc4\x8d od nem\xc4\x8devega. Hill je takoj za\xc4\x8del napadati Ferrarija pred sabo, med tem pa je tudi Herbert uspel zadr\xc5\xbeevati Schumacherja. Krog kasneje je pnevmatike zamenjal \xc5\xa1e Coulthard, po postanku Herberta pa je bil zdaj v vodstvu Alesi. Schumacher je bil ponovno tik za Coulthardom na tretjem mestu. V 13. krogu je rudi Max Papis kaznovan z 10-sekundnim postankom v boksih, vrstni red pri vrhu pa je Alesi, Irvine, Coulthard, Schumacher, Berger in Hill._NEWLINE_Hill je bil tik za Bergerjem, ta pa tik za Schumacherjem. Angle\xc5\xbeu se je le uspelo prebiti mimo Bergerja na peto mesto, med tem pa je Alesi postavil najhitrej\xc5\xa1i krog 1:34.700. Razlike pri vrhu so Alesi, Irvine (+15,594), Coulthard (+15,824), Schumacher (+17,271), Hill (+19,120) in Berger (+19,660)._NEWLINE_Na po\xc4\x8dasnem posnetku je \xc5\xa1ele zdaj pokazalo, kako je Hill uspel prehiteti Alesija. Schumacher je prehiteval Deletraza za krog, ob tem pa je moral Berger zavirati, da se je izognil tr\xc4\x8denju. To je Hill izkoristil in pred naslednjim ovinkom je ob\xc5\xa1el Ferrarija. Irvine je \xc5\xa1ele zdaj zapeljal na postanek v bokse, med tem pa se je Panis zavrtel in odstopil. Hill je uspel prehiteti Schumacherja in se prebil na tretje mesto, toda le za kratko, saj mu je Nemec takoj vrnil. V 17. krogu je Blundell odstopil, vodilni Alesi pa je med tem postavil najhitrej\xc5\xa1i krog 1:32,761._NEWLINE_Montermini je nekoliko oviral Hilla in Schumacher si je nabral malenkostno prednost. Alesi si je zdaj privozil \xc5\xbee veliko prednost 21 sekund in je imel dirko pod kontrolo. V 18. krogu je Diniz zrinil Frentzna s steze, vrstni red pri vrhu pa je Alesi, Coulthard(+23.605), Schumacher(+26.802), Hill(+28.348), Berger(+28.755) in Irvine(+53.346)._NEWLINE_V 19. krogu je Alesi postavil \xc5\xa1e en najhitrej\xc5\xa1i krog 1:31,948 in pove\xc4\x8dal svojo prednost \xc5\xbee na 28 sekund. Hill je bil \xc5\xa1e vedno tik za Schumacherjem in ni mogel mimo, med tem pa je Coulthard na drugem mestu za trenutek obti\xc4\x8dal za krog zaostalim H\xc3\xa4kkinenom. Schumacher je to izkoristil in uspel \xc5\xa0kota prehiteti. V 21. krogu je bil vrstni red: Alesi, Schumacher, Coulthard, Hill, Berger, Irvine, Herbert , Barrichello, Brundle, Salo in Boullion._NEWLINE_H\xc3\xa4kkinen kon\xc4\x8dno spusti Benettona in Williamsa mimo, toda le kmalu za tem podobno zadr\xc5\xbeuje \xc5\xa1e Bergerja. V 22. krogom Alesi postavi najhitrej\xc5\xa1i krog 1:30,459, med tem pa Hill prehiti Coultharda. V 22. krog Alesi postavi \xc5\xa1e en najhitrej\xc5\xa1i krog 1:30.450 in ima pred Schumacherjem \xc5\xbee 35 sekund prednosti. Tudi Berger prehiti Coultharda, toda v boksih pravijo da z Williamsom ni ni\xc4\x8d narobe in \xc5\xa0kot je res \xc5\xbee kmalu tik za Bergerjem, ki pa zapelje na postanek v bokse in se vrne za Irvina. Steza je postajala vse hitrej\xc5\xa1a in v 25. krogu je Alesi postavil najhitrej\xc5\xa1i krog 1:28,396, nato pa v seriji \xc5\xa1e 1:27,541, 1:27,211, 1:26,656 in 1:26,509. S tem je imel Alesi \xc5\xbee 42 sekund naskoka pred drugo uvr\xc5\xa1\xc4\x8denim Schumacherjem, med tem pa je najhitrej\xc5\xa1i krog postavil Hill 1:26.108, ki je bil zdaj \xc5\xbee tik za Nemcem. Herbert se med tem bori z Irvinom in v rahlem tr\xc4\x8denju po\xc5\xa1koduje nos dirkalnika, ki mu ga v boksih zamenjajo._NEWLINE_V 32. krogu je Schumacher postavil najhitrej\xc5\xa1i krog z 1:25,225, krog kasneje pa \xc5\xa1e Hill s 1:24,891. V 33. krogu vodilni Alesi zapelje na postanek v bokse in se po 15.8 sekundah vrne nazaj v vodstvo, krog kasneje zapelje na postanek \xc5\xa1e Schumacher in se po 7.7 sekundah vrne na stezo. V 35. krogu Hill postavi najhitrej\xc5\xa1i \xc4\x8das 1:23,983 in za\xc4\x8dne loviti Alesija. V 37. krogu pa \xc5\xa1e Schumacher z 1:23,699. V 38. krogu Hill napade Alesija, ki ga zapre, pri tem pa Angle\xc5\xbe po\xc5\xa1koduje svoje sprednje krilce. Hill je tako moral na dolg, 32-sekundni, postanek v bokse._NEWLINE_Tudi Berger zapelje na postanek, toda po tem ko je dve minuti stal v boksih je odstopil. Hill je bil zdaj osem sekund za Coulthardom. Med tem je Schumacher v 44. krogu postavil najhitrej\xc5\xa1i krog 1:24,400 in se pribli\xc5\xbeal Alesiju na 11 sekund. V boksih Montermini povozi svojega mehanika za dolivanje goriva. V 47 krogu Schumacher postavi \xc5\xa1e en najhitrej\xc5\xa1i krog z 1:22,146, med tem pa Tarquiniju po\xc4\x8di zadnja desna pnevmatika in zleti s proge. V 48. krogu je Schumacher s \xc5\xa1e enim najhitrej\xc5\xa1im krogom 1:21,645 zmanj\xc5\xa1al razliko do Alesija \xc5\xbee na le 3.8 sekunde._NEWLINE_V 49, krogu Schumacher z nadaljuje serijo najhitrej\xc5\xa1ih krogov z 1:21,596 in se pribli\xc5\xbea na 1,5 sekunde. Diniz med tem po\xc4\x8dasi zapelje s proge in nato prav tako po\xc4\x8dasi tudi nazaj. Benetton pa se je pripravljal na postanek in Schumacher je v 2. krogu zapeljal na menjavo pnevmatik. Irvine se je med tem pri prehitevanju Papisa za krog zavrtel. V 53. krogu je bil vrstni red Alesi, Schumacher (+22,382), Coulthard (+39,426), Hill (+46,789), Barrichello(+1 krog) Herbert, (v bokisih, +1 krog)._NEWLINE_V 55. krogu je bila prednost Alesija le \xc5\xa1e 18 sekund, v 56. krogu 15,7. V 57. krogu pa le \xc5\xa1e 13,669 sekunde. V 60. krogu je Hill zadel v robnik in pri veliki hitrosti je tr\xc4\x8dil v ogrado. S tem odstopom je izgubil vse mo\xc5\xbenosti za naslov prvaka. Varnostni avto je zapeljal v bli\xc5\xbeini nesre\xc4\x8de in kljub temu, da je bilo na stezi nekaj zemlje, ni posredoval. V 61. krogu je Alesi, vidno pod pritiskom, zapeljal s steze, ko se je bli\xc5\xbeal Brundlu, in njegova prednost se je \xc5\xa1e zni\xc5\xbeala._NEWLINE_\xc5\xa0tiri kroge pred koncem je bila napetost velika, saj je Schumacher \xc5\xbee povsem ujel vodilnega Alesija. Dva kroga pred koncem je Schumacher s poznim zaviranjem \xc5\xa1vignil ob bok Ferrariju na notranji strani in uspelo mu je ostati pred Francozom. Tako je zmagal, kljub temu da je imel Alesi veliko ve\xc4\x8dino \xc4\x8dasa dirko popolnoma pod kontrolo.\n_START_SECTION_\nPo dirki\n_START_PARAGRAPH_\nOdli\xc4\x8dna taktika Benettovega stratega Rossa Brawna in z dodatnim postankom v kratkih, drugem in tretjem delu, nizanje kvalifikacijskih krogov je prinesla Schumaherju zmago, ki je ena najbolj\xc5\xa1ih v njegovi karieri.'